CELEX: 32010D0100
Language: bg
Date: 2010-02-19 00:00:00
Title: 2010/100/ЕС: Решение на Комисията от 19 февруари 2010 година за разрешаване на помощ за семена и семена от житни култури във Финландия за 2010 селскостопанска година (нотифицирано под номер C(2010) 946)

20.2.2010   
            
            
               BG
            
            
               Официален вестник на Европейския съюз
            
            
               L 45/12
            
         РЕШЕНИЕ НА КОМИСИЯТА
   от 19 февруари 2010 година
   за разрешаване на помощ за семена и семена от житни култури във Финландия за 2010 селскостопанска година
   (нотифицирано под номер C(2010) 946)
   (само текстовете на фински и шведски език са автентични)
   (2010/100/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 182, параграф 2, първа алинея във връзка с член 4 от него,
   като има предвид, че:
   
               (1)
            
            
               С писмо от 6 октомври 2009 г. финландското правителство поиска разрешение за 2010 г. за предоставяне на помощ на земеделските производители за известни количества от различни сортове семена и семена от житни култури, произвеждани единствено във Финландия поради нейните специфични климатични условия.
            
         
               (2)
            
            
               Финландия иска разрешение за предоставяне на помощ на хектар за някои площи, засети със сортовете семена от семейство Graminеae (житни) или Luguminosae (бобови), изброени в приложение XIII към Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (2), с изключение на Phleum pratense L. (тимотейка), и за някои площи, засети със семена от житни култури.
            
         
               (3)
            
            
               Предлаганата помощ трябва да отговаря на изискванията, посочени в член 182, параграф 2 от Регламент (ЕО) № 1234/2007. Тя се отнася до сортовете семена и семена от житни култури, отглеждани във Финландия, които са пригодени към климатичните условия в тази страна и не се отглеждат в други държави-членки. Разрешението на Комисията следва да се ограничи до сортовете, включени в списъка с финландски сортове, които се произвеждат единствено във Финландия.
            
         
               (4)
            
            
               Следва да се предвиди Комисията да бъде уведомена за предприетите от Финландия мерки за съобразяване с ограниченията, посочени в настоящото решение.
            
         
               (5)
            
            
               Мерките, предвидени в настоящото решение, са в съответствие със становището на Управителния комитет за общата организация на селскостопанските пазари,
            
         ПРИЕ НАСТОЯЩОТО РЕШЕНИЕ:
   Член 1
   На Финландия се разрешава от 1 януари 2010 г. до 31 декември 2010 г. да предоставя помощ на установени на нейна територия производители на сертифицираните семена и сертифицираните семена от житни култури, посочени в приложението, в рамките на количествата, посочени в същото приложение.
   Разрешението се отнася изключително до сортовете, изброени във финландския национален каталог и отглеждани единствено във Финландия.
   Член 2
   Финландия гарантира чрез подходяща система за проверки, че помощта се отпуска единствено за сортовете, посочени в приложението.
   Член 3
   Финландия изпраща на Комисията списък с въпросните сертифицирани сортове и всяко изменение в него и я уведомява за площите и количествата семена и семена от житни култури, за които се отпуска помощта.
   Член 4
   Настоящото решение се прилага от 1 януари 2010 година.
   Член 5
   Адресат на настоящото решение е Република Финландия.
   
      Съставено в Брюксел на 19 февруари 2010 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 30, 31.1.2009 г., стр. 16.
   
      ПРИЛОЖЕНИЕ
      
         Семена
      
      Отговарящи на условията за отпускане на помощ: площи, засети със сертифицирани семена от семейство Gramineae (житни) и Leguminosae (бобови) от видовете, изброени в приложение XIII към Регламент (ЕО) № 73/2009, с изключение на Phleum pratense L. (тимотейка)
      Максимален размер на помощта на хектар: 220 EUR
      Максимален бюджет: 442 200 EUR
      
         Семена от житни култури
      
      Отговарящи на условията за отпускане на помощ: площи, засети със сертифицирани семена от жито, овес, ечемик и ръж
      Максимален размер на помощта на хектар: 73 EUR
      Максимален бюджет: 2 190 000 EUR